La publicació Energia Demo és una col·lecció de fitxes tècniques que analitzen projectes singulars realitzats a Catalunya destacables des del punt de vista de l'estalvi i l'eficiència energètica en els diferents àmbits: industrial, edificis, mobilitat, energies renovables, etc. És una publicació orientada a professionals i empreses que treballen en l'àmbit de l'energia.
L'empresa Bodegas Torres, coneguda empresa del sector vitivinícola situada a la localitat de Pacs del Penedès, ha posat en marxa una caldera de biomassa i una màquina d'absorció integrades en el seu sistema d'elaboració de vins, sota la modalitat d'una empresade serveis energètics (ESE).
El centre educatiu La Salle de Mollerussa ha instal·lat un sistema d'alta eficiència energètica amb prioritat d'aprofitament solar Solvis amb l'objectiu d'utilitzar energies respectuoses amb el medi ambient, obtenir un estalvi econòmic en les seves despeses energètiques i incloure la instal·lació en els seus programes educatius.
La planta d'Air Liquide Ibérica de Gases, S.L.U. de producció de gasos industrials situada a Martorell ha aconseguit importants estalvis mitjançant la incorporació d'un sistema de control del motor síncron i de sistemes d'engegada suau en els motors de compressió de gasos de l'aire a les seves instal·lacions.
L'empresa Mafrica de Sant Joan de Vilatorrada (Bages) dedicada al sacrifici i especejament de porcí, oví i boví, disposa d'una planta termosolar per a produir aigua calenta que utilitza en el seu procés industrial.
La instal·lació s'explota en règim d'empresa de serveis energètics.
Mafrica només abona l'energia produïda a l'empresa explotadora, propietària de la instal·lació, i no ha d'assumir els costos de manteniment i de renovació dels equips.
L'empresa Knauf Gmbh Sucursal España, ubicada al municipi de Guixers (Solsonès), porta a terme diverses actuacions per a millorar l'eficiència del seu procés productiu des de l'any 2008.
Sobretot, se centra en la calcinació del guix, prèvia a fabricar les plaques laminades, un procés que representa entorn d'una tercera part del consum energètic total de la fàbrica.
L'Institut Metropolità del Taxi (IMET) promou diverses mesures per a reduir el consum d'energia del sector: cursos de conducció eficient per als professionals, racionalització de la mobilitat dels vehicles (foment de l'ús de les parades i dels sistemes de gestió de la flota) i introducció de noves tecnologies i combustibles per potenciar la diversificació energètica.
L'empresa La Sirena Alimentación Congelada va iniciar fa quatre anys un pla per reduir el consum energètic dels seus establiments comercials de venda al detall amb l'objectiu de millorar l'eficiència dels principals equips consumidors.
El centre esportiu Paradise Esports de Mataró (Maresme) disposa, des de 2010, d'una instal·lació de trigeneració dimensionada perquè sigui el sistema principal de producció d'energia.
L'equip consisteix en un sistema de cogeneració al qual s'hi ha afegit una màquina refredadora per absorció que n'aprofita la calor residual.
L'empresa Alsina i Graells ha participat en el programa d'auditories de gestió energètica de flotes de transport de l'Institut Català d'Energia, orientat a disminuir el consum, millorar l'aprofitament i la productivitat dels vehicles i rebaixar els costos de manteniment.
Aquesta actuació s'emmarca en el pla d'estalvi de l'empresa dirigit a reduir el consum de combustible i emissions.
La Zona d'Activitats Logístiques del Port de Barcelona (ZAL) ha promogut un Pla d'eficiència energètica que té com a objectiu, d'una banda, reduir el consum d'energia de les seves instal·lacions i equipaments i, de l'altra, convertir les cobertes d'algunes naus logístiques, edificis i marquesines d'aparcaments en espais de generació energètica mitjançant sistemes fotovoltaics.